
Sandheden,  Kundskaben,  Dyden  og  Troen  ere  forenede. 


I  Aarg.  Kr.  12. 


Den  lå.  Marts.  1866.      Priis :  6  Sk.  pr.  ExpL 


*fIo  r  tå  tut  i  sat  en  et  Puradoæ.*) 

(Af  „the  Mormon.") 


Der  gives  maaskee  Intet,  der 
har  tildraget  sig  i  indeværende 
Aarhundrede,  hvormed  Menne- 
skeslægten har  været  mere  i  For- 
legenhed, end  med  Mormonismen. 
Da  den  først  kom  frem,  var  den 
svag  og  spædlemmet,  men  allige- 
vel kjæk,  frygtløs  og  uafhængig. 
Den  gjorde  Paastand  paa  at  være 
Himlens  Affødning,  Indføreren  af 
en  ny  Uddeling,  Gjenopretteren 
af  rene  Grundsætninger,  som  er 
bleven  forvendte  ved  Afguderi  og 
Præstebedrag,  det  gamle  Evange- 
lium tilbagegivet,  Guds  Aabenba- 
ringer  til  Mennesket.  Den  paa- 
stod  at  være  Guds  Kirke  og  Rige, 
Elias  Gjenopretteren,  Herrens 
Budskab  til  Menneskeslægten,  et 
Værk  forberedende  vor  Herres  og 
Frelsers  Jesu  Christi  anden  Til- 
kommelse  og  herlige  Regjering. 
Den  tog  en  fast  Holdning  og  iv- 
rede frimodigen  imod  den  nærvæ- 
rende Tidsalders  Fordærvelse 
baade  i  religiøs,  social,  moralsk 
og  politisk  Henseende.  Den  sag- 
de, at  Himlen  havde  været  opladt, 
at  Gud  havde  talt,  at  Engle  havde 


Første  Stykke. 


viist  sig,  og  at  det  gamle  Evange- 
lium var  bleven  gjenoprettetihele 
dets  Fylde,  Reenhed,  Rigdom, 
Kraft  og  Herlighed,  tilligemed 
alle  dets  Velsignelser  og  inspire- 
rede Embedsmænd :  Apostler  og 
Propheter,  Evangelister,  Hyrder 
og  Lærere.  Den  gjorde  Paastand 
paa  Myndighed  fra  Himlen,  Mel- 
chisedeks  og  Aarons  Præstedøm- 
me og  Magt  til  at  „binde  paa  Jor- 
den og  i  Himlen,"  og  til  at  „løse 
paa  Jorden  og  i  Himlen."  Den 
bekj  endte  sig  til  alle  de  Aabenba- 
ringer,  Gaver,  Tungemaal,  Udlæg- 
gelser af  Tungemaal,  Helbredel- 
ser, kraftige  Gjerninger,  Prophe- 
tier  og  Velsignelser,  som  glædede 
de  første  Christne;  ogbekjendte 
sig  at  være  Gjenopretteren  af  alt 
Godt  og  Reent,  som  havde  ud- 
gaaet  fra  Herren  og  glædet  hans 
Folk  i  hvilkensomhelst  Tidsalder. 
Den  bekj  endte  sig  at  være  Opda- 
geren og  Oversætteren  af  Ameri- 
kas Urindvaaneres  Optegnelser 
og  indførte  dem  i  Verden  som  Her- 
rens Ord,  af  guddommelig  Op- 
rindelse, erklærende  sig  at  bevise 


*)  Et  Paradox,  dei  er:   en   tilsyneladende  Modsigelse   eller  Urimelighed. 

den  Paastand  ved  levende  Vid- 
nesbyrd, og  ved  ældre  Prophetier, 
som  indeholdtes  i  de  hellige  Skrif- 
ter, vi  havde  før.  Den  bekjendtc 
sig  at  have  Myndighed  til  at  grund- 
lægge Zion,  at  kalde  paa  og  ind- 
samle de  Udvalgte  fra  alle  Natio- 
ner, at  være  bemyndiget  til  at  lære 
dem  Herrens  Veie  og  berede  dem 
for  Messiæ  Tilkommeise,  at  have 
Magt  til  at  bygge  Templer  og  for- 
valte de  hellige  Skikke  deri.  Saa- 
danne  var  nogle  af  Hovedpunk- 
terne af  dens  Paastande.  Den 
gjorde  ikke  Fordring  paa  at  være 
nogen  Flikker  eller  Forbedrer 
paa  nogen  af  de  gamle  Sekter, 
men  Gjenopretteren  af  gamle 
Grundsætninger  —  af  Jesu  Chri- 
sti  Evangelium.  Den  bekjendte 
ikke  at  have  erholdt  dens  Myn- 
dighed fra  Protestant  eller  Ca- 
tholik,  men  fra  Jesu  ChristiAaben- 
baringer  og  hellige  Engle  beskik- 
kede af  Himlen.  Den  erklærede 
sig  ikke  at  være  „en  ny  Klud,  sat 
paa  et  gammelt  Klædebon,"  men 
det  fornyede  og  evige  Evange- 
lium, et  evigt,  uforanderligt  Prin- 
cip —  med  evige  Love,  Pagter 
og  Præstedømme,  udgaaende  fra 
og  beskikket  og  understøttet  af 
Herren  til  Menneskeslægtens  Sa- 
liggjørelse. 

Ovenstaaende  Grundsætninger 
antog  i  Begyndelsen  simpelthen 
en  religiøs  Form,  men  deres  For- 
kyndelse og  Antagelse  indbragte 
naturligen  andre  Principer  end 
dem,  som  i  Almindelighed  ansees 
som  religiøse.  Det  er  sandt,  at  vi 
fra  Begyndelsen  havde  kirkelig 
Organisation,  som  indbefattede 
en  fast  Forening,  Orden,  Indret- 
ning, Embedsmænd,  Raad,Regje- 
ring  og  Indsamling  j  men  just  den- 
ne Kirke-Regjering  og  Indsam- 
ling   frembragte   en  Forsamling 


eller  et  Samfund  af  Folk,  som,  da 
de  bestod  saavel  af  Legeme  som 
af  Aand,  antog  en  politisk  Skik- 
kelse, hvis  Fornødenheder  havde 
til  at  blive  gjort  Foranstaltning 
for  saavel  i  borgerlig,  moralsk  og 
politisk  som  i  religiøs  Henseende. 
Medens  vi  var  smaa  og  i  vor 
Barndom,  var  vore  Stemmer  søgt 
efter  af  Valgmænd  og  alle  Slags 
Ombudsmænd,  hvis  Trang  eller 
Rangsyge  nødte  dem  til  at  søge 
Mormonernes  Valgstemmer  som 
en  Støtte  for  deres  ydmyge  An- 
søgninger efterSportler  ellerMagt. 
Eftersom  vi  tiltog,  og  blev  Ene- 
besiddere af  hele  Landsbyer  og 
Distrikter,  fandt  vi  det  nødven- 
digt selv  at  overtage  de  tilhørende 
Bestillinger  eller  Ombud,  at  ordne 
os  som  gode  Medborgere  af 
Republikken ,  ansætte  By  -  Em- 
bedsmænd, anordne  det  nødven- 
dige Politi,  og  iagttage  alle  Plig- 
ter, borgerlige  og  militære,  som 
Loven  fordrede  af  os.  Naar  vi, 
som  Følge  af  Tingenes  naturlige 
Gang  under  vor  vedblivende  For- 
øgelse, byggede  en  Stad  og  er- 
holdt Kjøbstadbevilning,  da  paa- 
laae  det  os  at  udføre  de  i  samme 
foreskrevne  Foranstaltninger,  at 
vælge  en  Borgemester  og  Raad- 
mænd,  organisere  et  By-Baad  og 
en  By-Ret,  give  og  udøve  Love, 
og  udføre  alle  de  Forretninger, 
som  udkrævedes  af  os,  og  som 
var  fastsatte  i  det  udfærdigede 
Privilegium,  i  Egenskab  af  en 
Commune.  I  vore  Forhold  til  et 
Amts-Distrikt  har  vi  været  opfor- 
drede til  at  votere  for  Amts-  og 
Stats-Embedsmænd,  baade  civile 
og  militære,  indbefattende  Med- 
lemmerne af  Statens  lovgivende 
Magt  og  Guvernører.  Og  naar  vi, 
formedelst  en  Række  af  Omstæn- 
digheder, hvorover  vi  ikke  kunde 
r  aade,  befandt  os  paa  mexicansk 

Territorium  i  det  fjerne  Vesten, 
og  det  Territorium  blev  en  Deel 
af  de  Forenede  Stater,  fulgte  vi, 
som  Amerikanere,  OregonsExem- 
pel  og  organiserede  en  midlerti- 
dig Regjering:  „Deseret,"  og 
søgte  om  Optagelse  i  Unionen. 
Vor  Organisation  blev  bekræftet 
af  de  Forenede  Staters  Regjering, 
vor  Repræsentant  optagen  som 
Medlem  af  Congressen,  Territo- 
riet Utah  organiseret,  og  i  dets 
„Organisations  -  Dokument"  be- 
stemtes dets  Stats-  og  Unions- 
Embedsmænd;  dets  lovgivende, 
dømmende  og  udøvende  Embeder 
fastsattes,  tilligemed  alle  de  ci- 
vile og  militære  Anordninger  baa- 
de  for  de  Hvide  og  Indianerne, 
som  henhører  til  en  velordnet  Ter- 
ritorial-Regjering.  Vi  er  nødven- 
digviis,  formedelst  en  Række  Om- 
stændigheder, over  hvilke  vi  in- 
gen Raadighed  har  videre,  end 
vor  religiøse  Tro,  bragte  i  den 
politiske  Stilling,  som  vi  nu  ind- 
tager. Disse  Bevægelser,  som  vi 
har  gjort  Tid  efter  anden  paa  vor 
Nations  Skakbræt,  er  ikke  ske  et 
udelukkende  efter  vort  eget  Valg, 
men  af  ubetinget  Nødvendighed, 
og  det  ei  alene  som  Selvforsvar, 
men  som  en  Pligt,  fordret  af  os 
ifølge  vort  Lands  Institutioner,  og 
som  en  Fordring,  gjort  af  os  som 
en  Bestanddeel  af  denne  store  Re- 
publik; —  hvilke  Fordringer  vi 
er  forbundne  at  efterkomme,  eller 
ogsaa  blive  troløse  i  vore  Pligter 
som  Medborgere  af  de  Forenede 
Stater.  Vor  Religion  er  den  første 
bevægende  Aarsag  i  alle  disse 
Sager;  dens  Forkyndelse  og  An- . 
tagelse  har  bragt  alle  de  andre 
Tildragelser  efter  sig.  Dette  er 
en  Gaade  for  Mange 

Ei  heller  er  det  Ovenstaaende 
indskrænket  til  Politikken  alene, 
men  indtræder  ogsaa  i  alle  Livs- 


forholde.  De  samme  Grunde,  som 
forpligter  os  til  at  varetage  vore 
nationale  Anliggender,  nøder  os 
ogsaa  til  at  varetage  vort  Folks 
moralske  og  borgerlige  Stilling. 
Vor  Religion  indbefatter  Indsam- 
ling; denne  Indsamling  paalæg- 
ger os  politiske  Forpligtelser;  og 
vor  afsondrede  Stilling  gjør  det 
nødvendigt  foros  at  iagttage  Kom- 
munens Samfundstilstand,  baade 
moralsk  og  borgerlig.  Og  da  vi 
har  vore  Tabernakler  og  Templer 
for  den  religiøse  Underviisning 
og  de  hellige  Skikke,  og  vore 
Stats-  og  Domhuse  for  Udgivning 
og  Forvaltning  af  Love,  maa  vi 
ogsaa  have  vore  Skoler  og  Un- 
dervisningsanstalter, vore  For- 
ordninger, moralske  og  borger- 
lige, til  Ungdommens  Underviis- 
ning og  Veiledning,  til  Befordring 
af  Kunst,  Videnskab  og  Literatur, 
og  til  Ordning  af  Samfundslivet 
og  til  Beskyttelse  af  Dyd  og  gode 
Sæder.  Vor  Religion  har  lært  os 
at  være  frie ;  den  har  lært  os  at 
tænke,  overveie  og  undersøge; 
den  har  lært  os  at  prøve  hver  for 
sig  alle  Ting,  som  vi  modtager,  og 
beholde  det,  som  er  godt;  og  da 
vi  tro  er  paa  en  levende  Religion 
og  paa  en  levende  Gud,  saa  bli- 
ver det,  hvori  vor  egen  Viisdom 
er  utilstrækkelig,  givet  os  af  Her- 
ren ved  Udvikling  af  Kundskab, 
ved  Propheti  og  Syner,  ved  at 
„bringe  de  forrige  Ting  til  vor 
Erindring,  veilede  os  ind  i  al 
Sandhed  og  vise  os  de  tilkommen- 
de Ting."  Saadanne  er  vore  Fø- 
lelser, og  de  er  en  Gaade  for 
Mange,  men  for  os  er  de  lige- 
fremme Virkeligheder  og  Pligter, 
som  vi  er  religiøst  samvittigheds- 
fulde i  at  iagttage. 

Uliig  de  fleste  Tro esbekj endel- 
ser er  Mormonismen  ikke  ude- 
lukkende aandelig,  men  indtræder 

i  alle  Livets  Forholde.  Mange 
antager,  at  de  maa  adskille  Reli- 
gionen fra  timelige  Anliggender; 
derfor  har  de  Kirker  og  Præster 
alene  for  religiøse  Anliggender. 
Dersom  vi  ønskede  at  adskille  de 
timelige  og  aandelige  Anliggen- 
der, saa  kunde  vi  ikke;  det  staaer 
ikke  i  vor  Magt;  thi  vor  Religion 
lærer  Folket  at  indsamles  til  Zion, 
og  just  denne  Indsamling  indbe- 
fatter en  Anstrængelse  ikke  alene 
af  Aanden,  men  ogsaa  af  Lege- 
met, begge  maa  følges  ad,  følge- 
lig opstaaer  der  en  Flytning  — 
en  Udvandring.  Førend  en  Per- 
son kan  udvandre,  har  han  til  at 
sælge  sin  Eiendom,  enten  han  er 
Ældste,  Præst,  Lærer,  Diakon, 
Apostel  eller  Præsident.  Naar  et 
Selskab  eller  Selskaber  udvan- 
drer, udfordres  derOvereenskom- 
ster  med  Agenter  for  Jernbaner, 
Damp-  eller  Kanalbaade  og  Ski- 
be, med  Vognmagere,  Qvæg-  og 
Hestehandlere,  Befordrings-Agen- 
ter og  en  regelmæssig  Indblanden 
med  timelige  Anliggender;  og 
naar  store  Selskaber  reiser,  saa 
behøver  de  lige  saa  vel  timelige 
som  aandelige  Anførere  for  at  be- 
skytte dem  for  deres  Snarer  og 
Fælder,  som  man  kunde  kalde 
timelige  Mænd,  hvilke  maaskee 
ikke  frygter  Gud  hverken  Hver- 
dag eller  Søndag;  eller,  om  de 
ogsaa  leilighedsviis  dyrker  Gud 
om  Søndagen,  saa  bedrager  de 
hele  Ugen.  Vi  tænker,  at  Ingen 
er  saa  dygtig  til  at  anføre  og  ud- 
føre Forretninger  som  Ældste, 
der  er  erfarne  Mænd,  og  derfor 
en  anden  Gaade:  en  prædikende, 
handlende,  qvæg-  og  hestkjøb en- 
de Ældste,  som  har  Overopsyn 
med  et  reisende  Selskabs  time- 
lige Affærer;  og  medens  han  præ- 
diker Saliggjørelse  for  dem,  kjø- 
ber  han  Qvæg  og  Vogne,  organi- 


serer Leire,  lærer  de  Uerfarne 
enten  at  kjøre  Heste  eller  Qvæg; 
holder  Foredrag  overLeir-Orden, 
saavel  som  over  Moralitet  og  Re- 
ligion; som  kan  løfte  et  Vognhjul 
ud  af  et  Mudderhul,  og  levere  en 
Forelæsning  over  Moral  eller  Po- 
litik ;  som  kan  faae  istand  en  Bro 
eller  enVei,  vade  over  en  Flod, 
organisere  en  Leir,  et  Amtsdi- 
strikt,  en  Menighed;  som  kan 
fremstille  sig  hvor  det  skal  være, 
enten  i  Kirken,  Retten,  den  lov- 
givende Forsamling  eller  Con- 
gressen ;  men  da  mange  af  vore 
Ældste  tidligere  var  Teltmagere, 
Fiskere,  Toldere,  Skatteindkræ- 
vere,Jordbrugere,Haandværkere, 
Jurister,  Doctorer,  Kjøbmænd  og 
Lovgivere,  saa  har  de  blot  til  at 
læreTheologi.  De  var  eb  ekj  endte 
med  de  andre  Ting  forud,  og  der- 
for er  de  nyttigere  end  andre 
Theologer,  som  ikke  forstaaer 
noget  Andet.  Dette  er  for  Mange 
en  Gaade ;  men  eftersom  vor  Re- 
ligion har  sat  os  i  den  Stilling,  har 
vi  været  nødte  til  at  gjøre  det,  og 
kan  ikke  anderledes  end  udføre 
vor  Religion;  den  er  timelig  og 
aandelig;  den  vedkommer  baade 
Legeme  og  Aand;  den  har  Hen- 
syn baade  til  Tid  og  Evighed. 

Der  er  andre  Særegenheder 
ved  vor  Religion.  Den  paastaaer 
at  være  en  Aabenbaring  fra  Gud, 
og  er  enten  sand  eller  falsk.  Der- 
som den  er  sand,  som  Mormonerne 
troer,  saa  er  de  pligtige  til  at  ad- 
lyde dens  Forskrifter,  ikke  som 
en  Deel  af  Noget,  men  som  et 
Heelt.  Den  kan  ikke  forandres 
eller  lempes  saaledes,  at  den  kan 
behage  Menneskenes  Indfald  og 
Nykker;  den  kommer  til  os  med 
det  urokkelige,  ubøielige :  „Sad- 
ledes siger  Herren."  Vi  dannede 
ikke  den  —  den  dannede  os;  den 
fandt    os    og    tildannede    os    og 

gjorde  os  til  det  vi  er.  Mormo- 
nerne anseer  sig  ikke  at  have  Ret 
til  at  omskifte  eller  forandre  deres 
Religion  efter  Behag,  som  andre 
gjør;  de  kan  ikke  bortskjære  en 
Green  her  og  en  anden  der  og 
kalde  det  Mormonisme  eller  Evan- 
gelium; de  troer  at  lemlæstet 
vilde  den  ikke  være,  hverken  det 
ene  eller  det  andet;  de  troer,  at 
Gud  er  Ophavsmand  til  Religion 
—  at  hans  Forskrifter,  og  ikke 
Menneskets,  leder  til  Frelse;  de 
troer  ikke,  at  halvtredsindstyve 
eller  femhundrede  forskjellige 
Veie,  som  fører  i  forskjellige  Ret- 
ninger, gaaer  alle  til  det  samme 
Sted ;  de  er  ikke  Fritænkere  i  de- 
res Grundsætninger  og  er  derfor 
kaldte  ukjærlige;  de  kan  ikke 
gjore  derfor,  det  er  deres  Religion. 
Dersom  de  saae  en  Mand  paa 
Vandet  i  en  Baad,  hvori  der  var 
et  Hul,  saa  vilde  de  sige  ham,  at 
han  skulde  stoppe  det  til,  ellers 
vilde  han  synke. 

Mormonismen  er  bleven  kaldet 
et  Bedrageri,  og  dens  Tilhængere 
Hyklere, Bedragere  ogBedragne, 
Uvidende,  Narre  og Taaber.  Den 
frembragtes  af  en  ung,  ulærd 
Mand,  en  Agerdyrker  uden  Op- 
dragelse; og  desuagtet  har  den 
mødt  og  kæmpet  med  den  nærvæ- 
rende Tids  Lærdom,  Talent  og 
Oplysning.  Den  er  uden  Held 
bleven  bekæmpet  af  den  Geistlige, 
Philosophen,  Statsmanden  og  den 
Lærde.  Den  har  trængt  ind  i 
Europa,  Asien,  Afrika  og  Austra- 
lien og  har  omvendt  Mennesker 
i  tusindviis.  I  Amerika  har  den 
organiseiet  Landsbyer,  Herreder, 
Amter,  Stæder  og  et  Terretorium. 
Den  er  nu  repræsenteret  i  Valg- 
Forsamlinger,  Commune  -  Øvrig- 
heder, lovgivende  Forsamlinger 
og  Congressen.  Den  er  bleven  en 
historisk  Gjenstand    og  findes  i 


vore  Historier  og  Geographier. 
Den  møder  os  i  vore  Aviser,  Ho- 
teller og  Restaurationer,  i  viden- 
skabelige, literære  og  religiøse 
Stiftelser.  I  vore  Contoirer  og  of- 
fentlige Forretningslokaler  seer 
vi,  ved  at  overskue  Kaartet  over 
de  Forenede  Staters  Territorium, 
en  stor  Strækning  deraf  kaldet 
UTAH. 

Mormonismen  lærer  en  bibelsk 
Theologi,  sund  Moral,  sand  Phi- 
losophi,  en  oplysende  Literatur, 
god,  sund  Menneskeforstand  og 
en  nøiagtig  Troskab  imod  vort 
Lands  Constitution  og  Indretnin- 
ger. Den  er  en  Gaade,  og  vore 
Publicister  har  forsøgt  atløse  den- 
ne Gaade  ved  at  sige,  at  „en  Mor- 
mon er  et  levende  Paradox."  Vi 
tager  ikke  i  Betænkning  at  ind- 
rømme dette;  thi  Webster  ogSmart 
siger  i  deres  Ordbøger,  at  et  Pa- 
radox er  Noget,  som  er  tvertimod 
den  antagne  Mening  og  tilsynela- 
dende urimeligt,  men  alligevel 
sandt i  Virkeligheden.  Denne  For- 
klaring indrømmer  alt  hvad  vi 
forlanger.  Vi  veed,  at  den  offent- 
lige Mening  er  imod  os,  end- 
skjøndt  vore  Lærdomme,  vore 
Grundsætninger,  og  alt  det,  som 
gjør  os  til  hvad  Verden  kalder 
Mormoner,  er  overeensstemmende 
med  den  aabenbarede  Sandhed, 
og  er  virkelige  Kjends gjerninger. 

Vi  indrømmer  ikke,  at  vor  Re- 
ligion er  en  Spøg,  og  vi  anseer 
den  ikke  som  saadan,  hvilket 
Nogle  behager  at  beskylde  os 
for;  men  vi  indrømmer,  at  vi,  som 
et  Folk,  er  muntre  og  endog  spø- 
gefulde, og  derfor  er  vi  de  Sidste, 
som  de  skinhellige  Hyklere  med 
de  lange  Ansigter  vilde  kalde 
Christne,  en  Benævnelse,  som  de 
feilagtigen  holder  for  at  være  eens- 
betydende  med  „Hellige." 

Vi  veed,  at  der  gives  maaskee 

Mormonismen  et  Paradox. 


Intet  i  denne  Verden,  der  er  saa 
lidt  forstaaet  som  Mormonismen. 
Vi  troer  dog,  at  vi  kan  afsløre 
Hemmeligheden  og  vise,  at,  om- 
endskjøndt  Mormonismen  ansees 
som  et  Paradox,  stemmer  den  dog 
overeens  med  Bibel,  Fornuft  og 


almindelig  Menneskeforstand;  og 
vi  foreslaaer,  i  nogle  Afhandlin- 
ger, at  undersøge  dens  Paastande, 
baade  i  religiøs,  moralsk,  social, 
politisk  og  philosophisk  Hen- 
sende. 

(Fortsættes.) 


Novbr.    1835. 


Joseph  Smiths  Levnetsltib. 

(Fortsat  fra  Pag.  176). 


Jeg  behøver  ikke  at  sige  Dem, 
at  jeg  i  forrige  Tider  har  prædi- 
ket Ordet  og  bestræbte  mig  for 
at  være  indtrængende  i  Tide  og 
Utide  —  at  formane,  irettesætte, 
opmuntre  og  trofast  at  udføre  det 
mig  Anbetroede.  Men  ak!  med 
hvilken  Kummer  og  beklagelig 
Sorg  og  Angst  har  jeg  ikke  til  at 
fortælle,  at  jeg  er  falden  fra  hiin 
fyrstelige  Stilling,  hvortil  vor  Gud 
har  kaldet  mig.  Aarsagerne  hvor- 
for, er  unødvendige,  lad  Kjends- 
gjerningen  være  nok,  og  tro e mig, 
naar  jeg  siger  Dem,  at  jeg  (siden 
min  sidste  Fraskilleise  fra  dette 
Samfund)  har  sænket  mig  i  La- 
ster af  den  mørkeste  Farve.  Og 
paa  det  jeg  bedre  maa  sætte  Dem 
istand  til  at  forstaae  hvilke  mine 
virkelige  Synder  er,  vil  jeg  omtale 
(endskjondt  Stolthed  forbyder 
det)  nogle,  som  jeg  ikke  er  skyl- 
dig i.  Mine  Hænder  er  ikke  ble- 
ven bestænkte  med  uskyldigtBlod, 
ei  heller  har  jeg  lagt  paa  Luur  om- 
kring mine  Medmenneskers  Bo- 
liger for  at  gribe  og  bortføre  Ho- 
vet; ei  heller  har  jeg  bagvasket 
min  Nabo,  eller  baaret  falsk  Vid- 
nesbyrd, eller  taget  ulovlige  Stik- 
penge, eller  undertrykt  Enken  og 
den  Faderløse,  ei  heller  har  jeg 
forfulgt  de  Hellige.     Men  mine 


Hænder  ere  snare  til  at  gjøre  det 
Onde,  og  mine  Fødder  løber  hur- 
tigen  paa  Lastens  og  Daarlighe- 
dens  Stier,  og  mit  Sind  er  hastigt 
til  at  optænke  ugudelige  Kunst- 

freb ;  ikkedesmindre  er  den  visse 
'anke  indpræget  hos  mig,  at  jeg 
haster  med  stærke  Skridt  til  en 
Verden  af  legemberøvede  Væse- 
ner foruden  Gud  og  med  ikkun 
eet  Haab  i  Verden,  hvilket  er  at 
vide,  at  det  at  feile  er  menneske- 
ligt, men  at  tilgive  er  guddomme- 
ligt. 

Meget  kunde  jeg  sige  med  Hen- 
syn til  mig  selv  og  de  oprindelige 
Udstaaelser  med  Menigheden, 
hvilket  jeg  vil  lade  være  ;  og  om 
jeg  end  er  bleven  beskyldt  for 
Ting,  som  jeg  ikke  er  skyldig  i, 
saa  er  jeg  nu  dobbelt  skyldig  og 
er  villig  til  at  tilgive  og  forglem- 
me, lad  mig  ikkun  vide,  om  jeg 
er  indenfor  Barmhjertighedens 
Omraade.  Dersom  jeg  ikke  er, 
saa  har  jeg  ikke  flere  Betragt- 
ninger at  anstille,  men  siger,  at 
jeg  har  beseglet  min  egen  Dom, 
og  udtalt  min  egen  Kj endelse. 
Hvis  Dagen  er  tilbagelagt  for 
mig,  saa  maa  jeg  her  bede  om 
Tilladelse  til  indstændigen  at  an- 
mode dem,  som  endnu  arbeider 
sig  opad  den   knudrede  Sti,    at 


Joseph  Smiths  Levnetsløb. 


183 


bane  sig  Vei  til  den  uendelige 
Lyksaligheds  og  Glædes  Riger, 
ikke  stoppe  for  Anker  hernede, 
ikke  følge  mit  Exempel,  men 
styre  Eders  Kurs  fremad,  trods 
alle  Jordens  og  Helvedes  for- 
ende Magter;  thi  viid,  at  eet  Feil- 
trin  her  kan  ikkun  rettes  igjen 
ved  tusinde  Sukke  og  Taarer  for 
Gud. 

Kjære  Broder  Joseph,  lad  mig 
bønfalde  Dem  om,  efter  Modta- 
gelsen af  dette  Brev,  eftersom  De 
agter  min  Sjæls  Frelse,  at  ad- 
spørge Herren  paa  mine  Vegne ; 
thi  jeg  forpligter  mig  til  i  Dag  for 
Herrens  Aasyn  at  adlyde  det  Ord, 
som  maatte  gives,  thi  jeg  er  villig 
til  at  modtage  hvilkensomhelst 
Tugtelse,  som  Herren  seer  at  jeg 
fortjener.  Hør  nu  min  Bøn  og  til- 
lad mig  at  udbryde  i  min  Sjæls 
Angest:  O  I  Engle,  som  omgiver 
Guds  Throne,  Himmelens  Fyr- 
ster, som  udmærker  Eder  ved 
Styrke,  I ,  som  er  beklædte  med 
stigende  Glands,  tael,  o  tael  til 
Bedste  for  een  af  de  elendigste  af 
Menneskens  Sønner!  O  I  Himle! 
hvis  azurblaa  Hvælvinger  reiser 
sig  i  en  uhyre  Høide  og  udstræk- 
ker sig  umaadeligen  vidt  —  Na- 
turens store  Amfiteater,  denevige 
Guds  Throne,  bøi  Eder  til  at  høre 
Bønnen  fra  en  stakkels  elendig 
og  vildfarende  Vandrer  til  Evig- 
heden. O,  du  store  almægtige  og 
allestedsnærværende  Jehova!  Du, 
som  sidder  paa  din  Trone,  for 
hvem  alle  Ting  er  nærværende; 
Du  Skaber,  Former  og  Tildanner 
af  alle  Ting,  synlige  og  usynlige, 
indblæs,  o  indblæs  i  Ørene  paa 
din  Tjener,  Propheten,  Ord,  som 
er  passende  for  min  Sag  og  Stil- 
ling. Tael  eengang  endnu,  be- 
kjendtgjør  din  Villie  angaaende 
mig,    hvilken    Naadesbeviisning 


jeg  beder  om  i  Guds  Søns  Navn, 
Amen! 

Deres  ærbødige 
Harvey  Whitlock. 

Til  Joseph  Smith. 

NB.  Jeg  haaber  De  ikke  vil 
lade  nogen  Forretning  forhindre 
Dem  fra  skyndsomt  at  besvare 
dette  Brev. 

Jeg  besvarede  det,  som  følger: 

Broder  Harvey  Whitlock! 

Jeg  har  modtaget  Deres  Brev 
af  den  28de  September  1835  og 
jeg  har  læst  det  to  Gange,  og  det 
gav  mig  Følelser,  som  er  lettere 
at  forestille  sig  end  at  beskrive; 
lad  det  være  nok  at  jeg  siger,  at 
mit  Hjertes  Indre  blev  heftigen 
bevæget,  jeg  kunde  ikke  afholde 
mig  fra  at  græde.  Jeg  takker 
Gud,  fordi  det  er  kommet  i  Deres 
Sind  at  forsøge  at  vende  tilbage 
til  Herren  og  til  dette  Folk,  hvis 
saa  er  at  han  vil  have  Barmhjer- 
tighed med  Dem.  Jeg  har  ad- 
spurgt Herren  angaaende  Deres 
Sag;  disse  Ord  skete  til  mig: 

„Sandelig,  saa  siger  Herren  til 
dig:  Lad  ham,  som  var  min  Tje- 
ner Harvey  vende  tilbage  til  mig 
og  til  min  Kirkes  Skjød,  og  for- 
sage alle  de  Synder,  hvormed  han 
har  fornærmet  mig,  og  fortsætte 
fra  nu  af  et  dydigt  og  retskaffent 
Levnet  og  forblive  under  Veiled- 
ning  af  dem,  hvem  jeg  harbeskik- 
ket  til  at  være  min  Kirkes  Piller 
og  Ledere.  Og  see,  siger  Herren 
din  Gud,  hans  Synder  skal  blive 
udslettede  under  Himmelen  og 
skal  ikke  ihukommes  iblandt  Men- 
nesker, og  skal  ikke  komme  op 
i  mine  Øren,  ei  heller  blive  ned- 
skrevne som  en  Bemærkning  imod 
ham,  men  jeg  vil  løfte  ham  op  som 
ud  af  en  dyb  Søle,  og  han  skal 
blive   ophøiet  paa  de  høie  Steder 

og  skal  blive  regnet  værdig  til  at 
staae  iblandt  Fyrster  og  skal  end- 
nu blive  dannet  til  en  poleret  Piil 
i  mit  Kogger  til  at  nedfælde  Ugu- 
delighedens Befæstninger  iblandt 
dem,  som  har  sat  sig  op  paa  høie 
Steder,  for  at  de  kan  lægge  Raad 
op  imod  mig  og  imod  mine  Sal- 
vede i  de  sidste  Dage.  Lad  ham 
derfor  berede  sig  hurtigen  og 
komme  til  dig,  ja  til  Kirtland.  Og 
forsaavidt  han  vil  lytte  til  alle  dine 
Raad  fra  nu  af,  skal  han  blive 
gjenindsat  i  sin  forrige  Stilling,  og 
skal  blive  frelst  indtil  det  Yderste, 
og  det  saa  sandt  som  Herren  din 
Gud  lever ;  Amen !" 

Saaledes  seer  De,  min  kjære 
Broder,  vor  himmelske  Faders 
Beredvillighed  til  at  tilgive  Syn- 
der og  gjengive  sin  Naade  til  alle 
dem,  som  er  villige  til  at  ydmyge 
sig  for  ham  og  bekjende  deres 
Synder  og  forsage  dem  og  vende 
tilbage  til  ham  med  Hjertets  fulde 
Forsæt  (ikke  handlende  af  Hyk- 
leri) til  at  tjene  ham  indtil  Enden. 

Forundre  Dem  ikke  over,  at 
Herren  har  nedladt  sig  til  at  tale 
fra  Himlene  og  give  Dem  For- 
skrifter, hvorved  De  kan  lære  De- 
res Pligt.  Han  har  hørt  Deres 
Bønner  og  seet  Deres  Ydmyghed 
•  og  udrakt  den  faderlige  Kjærlig- 
heds Haand  for  Deres  Tilbage- 
venden ;  Englene  glæder  sig  over 
Dem,  medens  de  Hellige  er  villige 
til  at  optage  Dem  igjen  i  Sam- 
fund. 

Jeg  haaber,  at  De,  efter  Mod- 
tagelsen af  dette,  ikke  vil  forsøm- 
me nogen  Tid  for  at  komme  til 
Kirtland ;  thi  om  De  kommer  her 
tidsnok,  vil  de  have  Leilighed  til 
at  benytte  Propheternes  Skole, 
som  allerede  er  begyndt,  og  lige- 
ledes modtage  Underviisning  i 
Lære  og  Grundsætninger  af  dem, 
som  Gud  har  beskikket,  hvorved 


De  kan  blive  dygtiggjort  til  at 
gaae  ud  og  forkynde  Rigets  sande 
Lærdomme,  overeensstemmende 
med  Guds  Sind  og  Villie;  og  naar 
De  kommer  til  Kirtland,  vil  det 
blive  forklaret  for  Dem,  hvorfor 
Gud  har  nedladt  sig  til  at  give  en 
Aabenbaring  efter  Deres  For- 
langende. 

Behag  at  hilse  Deres  Familie 
og  vær  forvisset  om  at  jeg  er 

Deres  i  den  nye  og  evige  Pag- 
tes  Baand 

Joseph  Smith,  jun. 

I  Løbet  af  Dagen  besøgte  Fa- 
der Beeman,  Ældste  Strong  og 
Andre  mig  for  at  raadføresigmed 
mig.  Om  Aftenen  blev  et  Raad 
sammenkaldt  i  mit  Huus  for  at 
raadslaae  med  Alva  Beeman  an- 
gaaende  Gjenstanden  om  hans 
Flytning  til  Missouri.  Jeg  havde 
forhen  fortalt  ham,  at  Herren 
havde  sagt,  at  han  gjorde  bedre 
i  at  tage  til  Missouri  næste  For- 
aar;  desuagtet  ønskede  han  et 
Raad  sammenkaldt.  Raadet  mød- 
te, og  Præsident  David  Whitmer 
opstod  og  sagde,  at  Aanden  vid- 
nede for  ham,  at  det  var  hans 
Pligt  at  tage  afsted.  Andre  bar 
det  samme  Vidnesbyrd. 

Den  samme  Aften  modtog  jeg 
Herrens  Ord  angaaende  Hr.  Hol- 
mes Sag.  Han  havde  ønsket  at 
jeg  skulde  adspørge  Herren,  om 
det  var  hans  Pligt  at  blive  døbt 
her  eller  han  skulde  vente  indtil 
hankomhjem.  Herrens  Ord  skete 
til  mig,  sigende,  at  Holmes  gjorde 
bedre  i  ikke  at  blive  døbt  her,  og 
at  han  gjorde  bedre  i  ikke  at 
vende  tilbage  hjem  tilvands;  lige- 
ledes at  der  var  tre  Mænd,  som 
søgte  hans  Ødelæggelse;  at  tage 
sig  i  Agt  for  sine  Fjender. 

Tirsdag  den  17de.  Fremlagde 
Alphabetet  for  de  gamle  Opteg- 
nelser for  Hr.  Holmes  og  nogle 

Andre.  Gik  med  ham  til  F.  G. 
Williams  for  at  see  Mummierne. 
Derefter  gav  vi  hinanden  Haan- 
den  til  Afsked  og  han  begav  sig 

5aa  Hjemveien  stærk  i  Troen  paa 
esu  Christi  Evangelium  og  be- 
stemt paa  at  adlyde  dets  Fordrin- 
ger.   Jeg  vendte  tilbage  hjem  og 


tilbragte  Dagen  med  at  diktere 
og  sammenligne  Breve.  En  vak- 
ker, behagelig  Dag,  endskjøndt 
kold. 

Denne  Aften,  efter  at  Lysene 
var  tændte  tidlig,  prædikede  jeg  i 
Skolelokalet. 

(Forisættes). 


Skandinaviens  Stjerne. 


Den  15de  Marts. 

Da  Indsamlingen  af  Israel  og  hvad  dermed  staaer  i  Forbin- 
delse er  et  saare  vigtigt  Anliggende  for  de  Hellige,  føler  vi  til 
deres  Belærelse  at  gjøre  nogle  kortfattede  Bemærkninger,  samlede 
saavel  fra  de  Instructioner  vi  have  modtaget  som  fra  dem,  der  har 
været  publiserede  i  Aar  i  den  engelske  Stjerne.  Vi  veed,  at  Op- 
byggelsen af  Guds  Rige  og  Indsamlingen  af  Israel  hører  til 
Gjenoprettelsesværket  i  de  sidste  Dage,  hvorom  baade  den  hellige 
Skrift  og  Guds  Aand  bærer  Vidnesbyrd  for  dem,  som  annammer 
og  adlyder  de  første  Grundsætninger  af  Rigets  Evangelium,  som 
er  Tro,  Omvendelse,  Daab  til  Syndernes  Forladelse  og  Haands- 
paalæggelse  for  den  Hellig-Aands  Gave.  Disse  blive  paavirkede 
af  Indsamlingsaanden ;  de  forhaanes,  bespottes  og  trænges  af  Na- 
tionerne, og  en  Længsel  betager  dem  at  vandre  hjem  til  Israels 
Arveland  —  Zion.  Tusinder  efter  Tusinder  af  Israels  Hære  drager 
hjem;  Andre  bereder  sig  til  at  drage  efter;  og  atter  Andre  længes 
efter  at  blive  udfriede.  Da  den  største  Deel  af  Zions  Børn,  som 
er  i  Adspredelsen,  er  fattige,  blev  der  efter  Tilskyndelse  af  Herren, 
som  vi  veed,  allerede  i  1849,  da  Kirken  var  dreven  ud  i  Ørkenen 
ved  frivillige  Gaver  oprettet  et  Vedvarende  Emigrations  Fond  for 
efterhaanden  at  hjemhjælpe  de  Fattige.  Den  præsiderende  Prophet 
Brigham  stod  og  staaer  endnu  i  Spidsen  for  denne  Institution, 
som  blev  grundlagt  af  Fattige  for  Fattige;  thi  der  fandtes  ingen 
Capitalister  iblandt  dem.  Mangen  Familiefader  gav  sin  eneste  Ko, 
som  havde  forsynet  hans  Smaa  med  deres  eneste  Overdaadighed 
—  Mælk.  Enken  gav  Riflen  eller  Ploughesten,  det  Eneste  hun 
havde  tilbage  som  Erindring  om  ham,  som  var  falden  for  at  for- 
svare sine  Brødre  eller  sunket  udmattet  om  og  laae  begravet  i 
Ørkenens  Sand.  Konen  til  en  fraværende  Missionær  gav  sine 
Smaaprydelser  af  Guld,  som  hun  havde  faaet  som  Kjærlighedsgaver 
i  tidligere  Dage.  Disse  var  Capitalisterne,  disse  var  Grundlæggerne 
af  dette  hellige  Fond,  som  allerede  har  forløst  Tusinder  fra  Armod 
og  Trængsel  og  givet  dem  Hjem  og  Uafhængighed  paa  en  fri 
Jordbund.  Eftersom  Kirken  tiltager  i  Adspredelsen,  og  eftersom 
de  Hellige  voxer  i  Kundskab  om  Vigtigheden  af  at  vedligeholde 
og   forøge    Emigrationsfondet,   venter   Herrens    Tjenere  i  Zion   at 

de  Hellige  vil  forholdsviis  udvise  det  i  Gjerningen.  For  at  kunne 
udstrække  de  indkomne  Midler  til  saa  mange,  som  muligt,  skal 
den  nye  Emigrationsmaade  bringes  til  Udførelse  fra  i  Aar  af. 
Dette  behover  ikke  at  forskrække  de  Hellige;  thi  Erfaring  vil 
vise,  at  Mange,  selv  af  dem,  som  have  Raad  til  at  reise  anderledes, 
vil  benytte  denne  Reisemaade,  enten  for  at  spare  Midler  til  at 
bringe  hjem  med  sig,  eller  ogsaa  anvende  dem  til  at  hjælpe  Andre 
hjem  med  sig.  Der  vil  naturligviis  blive  sørget  for  Befordrings- 
midler for  de  Gamle,  Svage  og  for  dem,  som  af  en  eller  anden 
Aarsag  ikke  er  istand  til  at  gaae.  Præsidentskabet  i  Zion  vil 
udsende  erfarne  og  prøvede  Mænd  til  deres  Anførsel  og  Vejled- 
ning, saa  at  de  Hellige  kan  være  overbeviste  om  at  deres  Velfærd 
og  Bedste  vil  paa  den  bedst  mulige  Maade  blive  varetaget  af  dem, 
som  vil  blive  sendte  med  Instructioner  directe  fra  vor  elskelige 
Prophet,  Broder  Brigham. 

For  at  lette  dem,  som  vil  emigrere,  men  ikke  har  Midler 
nok  til  Qvæg-  og  Vognpenge  for  deres  Familier,  har  Præsident- 
skabet i  Liverpool  bekjendtgjort,  at  Emigrationsfonds  Compagniet 
vil  efter  den  nye  Emigrationsplan  prøve  at  befordre  fra  Liverpool 
til  Zion  Personer  over  eet  Aar  for  omtrent  100  Rdlr.  dansk  og 
Børn  under  eet  Aar  for  omtrent  41  Rdlr.  (alle  Omkostninger 
iberegnede).  Paa  denne  Maade  kan  Mange,  som  ellers  agtede  at 
standse  i  Staterne,  komme  lige  hjem,  hvilket  vil  være  til  stor 
Fordeel  for  dem.  Denne  nye  Route  for  Emigrationen  vil  være  fra  Li- 
verpool til  New  York  eller  Boston  og  derfra  paa  Jernbanerne  gjennem 
de  nordlige  Forenede  Stater  til  Staden  Jowa,  hvor  Compagnierne  vil 
udruste  sig  for  at  gaae  over  Sletterne.  De  som  kan  reise  heelt 
op  til  Dalen,  vil  for  Eftertiden,  dersom  det  befindes  hensigtsmæssigt, 
udvandre  herfra  om  Foraaret;  og  de,  som  for  Midlers  Skyld  ikke 
kan  reise  længere  end  til  de  Forenede  Stater,  kan  udvandre  enten 
Efteraar  eller  Foraar. 

Vi  er  endvidere  paalagte  at  gjøre  de  Hellige  forstaaeligt, 
at  det  er  til  deres  eget  Gavn  og  Lettelse  underveis,  ikke  at  med- 
tage meer  end  det  høist  Nødvendige  af  Reisetøi  og  lette  Seng- 
klæder ;  afskaffe  de  store  tunge  Trækister,  samt  bruge  Sække  eller 
meget  lette  Kufferter.  Paa  Jernbanerne  igjennem  Amerika  kan 
een  Person  over  12  Aar  ikke  have  mere  end  75  Pd.  Reisegods, 
og  en  Person  mellem  12  og  3  Aar  det  Halve.  Skal  man  bringe 
Mere  med,  maa  der  betales  omtrent  A\  Rdlr.  for  hvert  100  Pd.  i 
Overvægt.  Unødvendigt  Reisegods  giver  ogsaa  ikke  alene  forøgede 
Udgifter,  men  ogsaa  forøget  og  unødvendigt  Bryderi;  og  vil  eller 
kan  de  Hellige  have  Noget  hjem  med  sig  over  Sletterne,  kjøber 
de  det  ligesaa  godt  og  næsten  ligesaa  billigt,  der  hvor  de  skal 
udruste  sig,  som  i  Europa. 

Vi  vil  slutte  med  følgende  Bemærkning  fra  den  engelske 
Stjerne  : 

„Aar  tilbage,  da  Aanden  aabnede  for  Propheten  Brigham 
Fremtidens  Syner,  saae  han  tydelig,  at  Tiden  skulde  komme,  da 
de  Hellige  viide  glæde  sig  i  det  Privilegium    at,f  gaae   op  til  Zion 

tilfods,  ikke  alene  med,  men  ogsaa  foruden,  Haandkarrer,  at  de 
vilde  blive  glade  til  at  undslippe  fra  Nationerne  med  deres  Liv. 
Den  nærværende  Plan  vilde  bleven  sat  i  Udførelse  før,  dersom  de 
Hellige  havde  været  tilstrækkeligt  fremskredne  i  Tro  og  Kundskab 
til  at  modtage  og  handle  efter  den.  Endnu  mere  udstrakte  Planer 
for  Israels  Indsamling  vil  vorde  udviklede  i  Fremtiden,  hvilket 
det  vilde  være  ligesaa  let  for  Herren  at  indføre  nu,  dersom  hans 
Folk  var  beredte  til  at  udføre  dem.  De  antager  ofte  at  de  venter 
paa  Herren,  medens  han  i  Virkeligheden  venter  paa  dem,  at  de 
skal  blive  beredte  til  at  nyde  Godt  af  Udøvelsen  af  hans  Magt 
paa  deres  Vegne. 


Ud dr ug 

af  Forhandlingerne  i  General  Conferencen  for  den  skandinaviske 

Mission,   afholdt  i  Kjebenhavn  den  27de,   28de,    29de  og  30te 

December  forrige  Aar. 

(Fortsat  fra  Pag.  174.) 


^  Den  29de  Decbr.  1855,  Kl.  10 
Form. 

Aabnet   med   Psalmen 


<r. 


65 
Bøn  paa  Engelsk  af  Præsident  J. 

Van  Cott;  Psalmen  Nr.  60. 

Præsidenten  opstod  og  yttrede 
sin  Taknemmelighed  til  Herren 
fordi  vi  igjen  havde  Leilighed  til 
at  være  forsamlede  og  fortsætte 
vore  Forhandlinger;  glædede  sig 
at  Brødrene  Johannes  og  Lauritz 
Larsen  fra  Aalborg  og  Vensyssel 
Conferencer  var  komne  i  Dag  og 
kunde  aflægge  sine  Rapporter; 
havde  ogsaa  ønsket  at  see  Ældste 
N.  Nilson  fra  Sverrig,  men  da  han 
og  de  svenske  Brødre  var  hin- 
drede fra  at  være  iblandt  os,  skul- 
de vi  ikke  glemme  at  bede  for 
dem  at  Aanden  maatte  hvile  over 
dem,  hvor  de  vare.  Opfordrede 
derpaa  Præsidenten  for  Aalborgs 
Conference 

Ældste  Johannes  Larsen,  som 
fremstod  og hilsede Forsamlingen 
i  den  Herres  Jesu  Navn ;  følte  sig 
nu  glad  at  være  forsamlet  med 


sine  Brødre  og  de  Hellige  af  denne 
Conference;  havde  været  bedrø- 
vet underveis,  atVeir  og  lis  havde 
forhindret  ham  fra  at  indfinde  sig 
til  rette  Tid.  Hilsede  fra  de  Hel- 
lige i  Aalborg  Conference,  hvor 
han  havde  arbeidet  med  Glæde  i 
3  Aar;  takkede  Herren,  som  hav- 
de opholdt  ham  og  velsignet  ham 
i  hans  Bestræbelser,  omendskjøndt 
han  følte  sin  Ufuldkommenhed, 
havde  han  dog  ved  Herrens  Bi- 
stand været  et  Redskab  til  at  ud- 
brede Sandheden,  som  erkjend- 
tes  af  Mange.  Nogle  var  døbte  og 
Flere  stod  nær.  Han  kunde  be- 
vidne, at  de  Hellige  havde  det  i 
Almindelighed  godt  og  de  Fleste 
var  villige  til  at  fremme  Herrens 
Værk,  og  Præstedømmet  havde 
gjort  sin  Pligt  og  var  nidkjære. 
Nogle  Arrestioner  af  Brødre  hav- 
de fundet  Sted,  men  da  Øvrighe- 
den ei  fandt  Noget,  hvorfor  de 
kunde  straffe  dem,  maatte  de  lade 
dem  løs  efter  at  have  holdt  dem 
arresterede  en  Tid.    Udsigterne 

for  Evangeliet  er  ikke  lige  god 

{>aa  alle  Steder;  der  er  enkelte 
Cgne,  hvor  Menneskene  er  lige- 
gyldig for  Vidnesbyrdet,  men 
Herrens  Tjenere  har  bestræbt  sig 
at  opfylde  deres  Pligt  baade  ved 
Tale  og  ved  at  tilbyde  dem  det 
skrevne  Ord.  „Stjernen"  læstes 
med Begjærlighed  af  de  Hellige; 
den  tilligemed  de  øvrige  hellige 
Skrifter  spreder  Lys  og  Kund- 
skab om  Herrens  Gjerningi  disse 
sidste  Dage,  og  modarbeider  Løg- 
nens og  Bagtalelsens  Aand,  som 
søger  at  sværte  Herrens  Tjenere 
og  opvække  Forfølgelse  imod 
dem.  Han  erklærede  sin  Glæde 
over  at  være  værdig  at  arbeide 
for  Guds  Riges  Sag  og  udføre  den 
Gjerning,  der  var  paalagt  ham, 
indtil  han  fik  Frihed  at  gaae  op 
til  Zion.  Bogregnskabet  i  Con- 
ferencen  var  i  god  Orden  og  Bro- 
der Klingbeck  udførte  sine  Plig- 
ter i  saa  Henseende.  Der  kunde 
behøves  flere  Arbeidere  i  Confe- 
rencen,  dersom  de  kunde  erhol- 
des. Sluttede  med  at  ønske  Vel- 
signelse over  Præsident  Van  Cott 
og  hans  Eftertræder  Br.  H.  C. 
Haight. 

Præst  Johan  Liljen  s  trem  frem- 
kaldtes derpaa  af  Præsidenten.  Han 
fremstod  og  bevidnede  Sandhe- 
den af  dette  Evangelium,  at  han 
havde  Lyst  til  at  tjene  Herren, 
men  ønskede  at  blive  løst  fra  sin 
Mission,  da  han  i  den  sidste  Tid 
ikke  havde  følt  Længsel  til  at  fuld- 
føre den. 

Præstdenten  fremstod  og  sag- 
de, at  han  havde  beskikket  Br.  J. 
Liljenstrøm  en  Mission  den  19de 
April  1855,  men  han  havde  hver- 
ken fuldført  den  eller  givet  nogen 
Grund  hvorfor,  og  nu  stod  han 
frem  og  erklærede,  at  han  havde 
Lyst  til  at  tjene  Herren  uden  at 
gjøre  hans  Villie.    Dersom  Om- 


stændigheder havde  forhindret 
ham  fra  at  kunne  gaae  paa  Mis- 
sion, havde  det  været  hans  Pligt 
at  melde  saadant;  der  maa  na- 
turligviis  være  nogen  Aarsag  til 
Grund  for  denne  Broders  Forsøm- 
melse af  sin  Pligt,  hvorfor  han 
ønskede  at  høre  Brødres  Vidnes- 
byrd angaaende  ham. 

Ældste  O.  N.  Liljenqvist  erklæ- 
rede, at  nævnte  Broder  havde  op- 
holdt sig  i  Kjøbenhavns  Green 
uden  at  medbringe  noget  Flytte- 
beviis. 

Ældste  O.  Olsen  bevidnede,  at 
han  rygteviis  havde  hørt,  at  be- 
meldte Broder  skulde  være  i  Over- 
trædelse. 

Ældste  Ahmanson  kunde  ikke 
sige  andet,  end  hvad  de  fore- 
gaaende  Brødre  havde  bevidnet, 
idet  han  ingen  personlig  Kund- 
skab havde  om  den  nævnte  Bro- 
ders Forhold,  men  antog  med 
Præsidenten,  at  der  maatte  være 
en  uopdaget  Grund  til  de  omtalte 
Rygter,  hvis  Sandhed  han  troede 
Broder  Liljenstrøm  selv  vilde  be- 
nægte eller  bekræfte. 

Broder  Liljenstrem  opstod  og 
bekj endte,  at  det  var  sandt  at  han 
havde  havt  legemlig  Omgang  med 
sin  nuværende  Hustru  inden  de 
var  ægteviede,  og  altsaa  var  skyl- 
dig i  Ho  er. 

Præsidenten  fremstillede  nu  for 
Brødrene,  hvor  farligt  det  var, 
ikke  at  være  lydig  til  Herrens  Be- 
falinger, da  de  derved  taber  Aan- 
den  og  Kraften  til  at  modstaae 
Fristelserne,  og  Djævelen  faaer 
Magt  over  dem,  som  vi  nu  kan 
see  af  denne  Broders  Exempel; 
ønskede  dog,  at  han  maatte  vorde 
frelst,  hvilket  dog  ikke  kunde  skee 
uden  at  blive  udelukt,  idet  han 
havde  tabt  sit  Præstedømme  og 
Samfundsret  med  de  Hellige,  ind- 
til han  ved  sand  Fortrydelse  og 

Bod  kunde  blive  værdig  til  efter 
Evangeliets  Lov  at  fornye  sin 
Pagt  med  Herren  og  erholde  Syn- 
dernes Tilgivelse. 

Den  Anklagede  fremstod  og 
overlod  sin  Sag  til  Conferencens 
Behandling;  bad  Gud  og  Brødre- 
ne om  Tilgivelse  og  ønskede  at 
gaae  frem  og  gjøre  det  Bedste 
han  kunde  for  Eftertiden. 

Efter  at  Bredrene  havde  havt 
Leilighed  til  at  yttre  sine  Følelser 
og  Aanden  vidnede  eens,  foreslog 
Præsidenten,  at  Præst  Johan  Lil- 
jenstrøm*)  bliver  udelukt  fra  den- 
ne Menighed;  assisteret  og  een- 
stemmigen  vedtaget. 

Præsidenten  talte  derpaa  til  Ad- 
varsel, og  viste  hvorledes  Guds 
Aand  aabenbarer  alle  Ting,  og  at 
en  Overtræder  kan  ikke  vedblive 
at  staae  i  denne  Menighed  uden 
Omvendelse  og  et  forbedret  Lev- 
net. 

Formiddagsmødet  sluttet  med 
Ps.  106  og  Bøn  af  Ældste  Laurits 
Larsen, 

Kl.  UEfterm. 

Psalm.  67;  Bøn  af  Ældste  Lil- 
jenqvist;  Psalm.  10. 

Præsidenten  opfordrede  nu 
Ældste  Lauritz  Larsen,  Præsi- 
dent for  Vensyssel  Conference,  at 
fremstaae  og  aflægge  sin  Beret- 
ning. Den  Opfordrede  fremstod 
og  ønskede  at  Aanden  maatte  vei- 
lede  ham;  glædede  sig  inderlig 
ved  at  være  forsamlet  med  sine 
Brødre  af  Præstedømmet,  som 
havde  Myndighed  til  at  velsigne 
Menneskens  Børn;  hilsede  fra 
Sødskende,  især  Præstedømmet,  i 
hans  Conference;  Herrens  Gjer- 
ning  voxer  dersteds  formedelst 
Brødrenes  Trofasthed;  Mange  er 
er  dragne  ud  af  Mørket  og  van- 


*)   Er  senere  optagen   ved  Fornyelse 
af  sin  Pagt, 


drer  nu  med  Glæde  i  Evangeliets 
Lys,  der  er  bragt  dem  ved  saa- 
danne  Redskaber,  der  vel  ikke 
har  verdslig  Viisdom,  og  er  følge- 
lig smaa  og  ringeagtede  for  Ver- 
den; men  Herren  elsker  dem  og 
velsigner  deres  Arbeide,  naar  de 
er  trofaste.  Han  følte  sig  glad  og 
tilfreds  ved  at  arbeide  iblandt  det 
Folk,  hvor  han  var  beskikket,  og 
bestræbte  sig  for  at  udsprede  Lys 
og  Kundskab;  havde  været  over- 
alt i  Conferencen  og  havde  seet, 
at  Mange  begynder  at  randsage 
Mormonismen,  som  de  finder  be- 
synderlig, medens  atter  Andre  er 
ligegyldige  og  forsømmer  at  un- 
dersøge om  det  Budskab,  som 
bringes  dem,  er  Sandhed  eller  ei; 
tvivlede  dog  ingenlunde  om  at 
Evangeliets  Net  vilde  indsamle  de 
Oprigtige;  38  var  døbte  i  det  for- 
løbne Halvaar;  Skrifterne  læstes 
med  Begjærlighed  af  de  Hellige, 
saa  deres  Sjæl  voxer  i  Kundskab 
og  aandelig  Rigdom,  om  de  end 
er  fattig  i  timelig  Henseende ;  be- 
høvede 2  a  3  Ældster  til  i  Missio- 
nen, havde  en  omreisende  Ældste 
Hekkert,  som  var  en  trofast  Mand; 
og  der  behøves  trofaste  Mænd, 
som  bevarer  en  reenAand,  da  der 
er  megen  Letsindighed  og  Ugu- 
delighed at  arbeide  imod.  Bog- 
agentens Regnskab  staaer  godt; 
den  forrige  var  afløst  og  en  nye 
beskikket,  som  har  sin  Bopæl  i 
Hjørring,  hvortil  Skrifterne  først 
sendes.  Paa  sidstnævnte  Sted 
havde  været  nogen  Forfølgelse, 
men  som  nu  var  ophort;  der  var 
bedre  Udsigter  for  Evangeliet  der 
og  i  Omegnen.  Følte  sig  glad  og 
vederqvæget  ved  at  have  havt  An- 
ledning at  yttre  sine  Følelser  og 
sluttede  med  at  ønske  Velsignelse 
over  General  Conferencen,  sam- 
mes Præsident  og  hans  Eftertræ- 
der. 

Præsident  J.  Van  Cott  fremstil- 
lede derpaa  for  General  Confe- 
rencen  sin  Eftertræder,  Ældste  af 
de  Halvfjerdsindstyves  Qvorum, 
Hector  C.  Haight,  som,  til  de  Hel- 
liges Tilfredshed,  talte  nogle  faa 
►Sætninger  i  det  danske  Sprog,  og 
derefter  fortsatte  i  det  engelske, 
som  efter  Opfordring  oversattes 
af  Ældste  C.  Widerborg  saaledes: 
Br.  Haight  yttrede  sin  Glæde  over 
at  være  samlet  med  de  danske 
Hellige  i  General- Conference; 
denne  Glæde  vilde  været  endnu 
større,  dersom  han  kunde  tale  til 
de  Hellige  i  deres  eget  Sprog; 
kunde  dog  af  det  han  saae  og 
hørte  opfatte  Aanden  af  Confe- 
rencens  Forhandlinger;  idet  han 
forstod,  at  den  samme  Aand  raa- 
dede  her,  som  i  Zion;  lykønskede 
de  Hellige,  fordi  de  havde  været 
under  Præsident  Van  Cotts  vise 
Veiledning;  glædede  sig  overat 
være  befunden  værdig  til  at  efter- 
træde  ham,  men  følte  sin  Ufuld- 
kommenhed til  en  saa  vigtig  Plads; 
tvivlede  dog  ingenlunde  om  at 
Herren,  formedelst  hans  egne  og 
de  Helliges  forenede  Bønner,  vilde 
dygtiggjøre  ham  til  at  udføre  den 
Gjerning,  hvortil  han  var  kaldet. 
Det  havde  gjort  ham  godt  at  see 
den  Kjærlighed  og  Erkjendtlig- 
hed,  som  de  Hellige  havde  viist 
Br.  Van  Cott;  og  det  vilde  være 
hans  Bestræbelse,  styrket  ved 
Guds  Aand,  at  opfylde  sin  Plads 
og  erhverve  de  Helliges  Tillid;  at 
saaledes  maatte  skee,  var  hans 
Bøn  for  Jesu  Skyld,  Amen ! 

Præsidenten  gav  derefter  Æld- 
ste Ahmanson  Leilighed  til  at  for- 
søge at  tale  til  Forsamlingen  paa 
Engelsk,  hvilket  den  Opfordrede 
skilte  sig  godt  ved  langt  over  For- 
ventning, naar  der  tages  Hensyn 
til  den  liden  Underviisning  og 
Øvelse  han  havde  havt  i  nævnte 


Sprog.  Præsidenten  gjorde  dette 
for  at  vise  de  Hellige,  at  de  alle- 
rede her,  ved  at  benytte  de  ledige 
Stunder,  kan  erhverve  sig  Kund- 
skaber og  øve  sig  i  et  Sprog,  hvori 
det  har  behaget  Herren  i  disse 
sidste  Dage  ataabenbaresinVillie 
til  Menneskenes  Børn ;  og  i  dette 
Sprog  er  Evangeliets  Fylde  — 
Mormons  Bog  —  ved  Hjælp  af 
Urim  og  Thummin  og  ved  Inspi- 
rationens Aand  oversat  af  Pro- 
pheten  Joseph  Smith,  efter  Her- 
rens Befaling.  Anbefalede  derfor 
de  Hellige  at  gjøre  sig  bekjendt 
med  og  øve  sig  i  dette  Sprog,  saa 
at  de  kan  læse  Kirkens  hellige 
Skrifter  —  Mormons  Bog,  Pag- 
tens Bog  og  andre  Skrifter,  som 
den  engelske  Stjerne  osv.  i  Origi- 
nal-Sproget; og  derved  erholde 
Lys  og  Kundskab  fra  Hovedkil- 
den. Dette  er  ogsaa  anbefalet  af 
Præsidentskabet  over  Europas 
Mission  til  de  Hellige  i  alle  Lande; 
hvilken  Opfordring,  oversat  af 
Ældste  C.  Widerborg,  jeg  nu  vil 
anmode  ham  om  at  oplæse,  hvilket 
skete.  (Opfordringen  kan  de  Hel- 
lige læse  i  „Sandinaviens  Stjerne" 
Nr.8,5teAarg.)  Sidstnævnte  Æld- 
ste sadfæstede,  grundet  paa  sin 
egen  Erfaring,  Nytten  og  Vigtig- 
heden af  at  lære  det  engelske 
Sprog  og  opmuntrede  de  Hellige 
at  efterkomme  Opfordringen,  saa- 
vidt  deres  Omstændigheder  tillod 
dem  det. 

Præsidenten  ønskede  derefter 
at  see  hvormange  der  var  af  de 
Tilstedeværende,  som  havde  Lyst 
til  at  lægge  sig  efter  det  nævnte 
Sprog,  og  bad  dem  at  vise  det  ved 
at  oprække  den  høire  Haand,  som 
et  bejaende  Tegn.  (Alle  oprakte 
den  høire  Haand).  Præsidenten 
takkede  dem  for  deres  Enighed 
saavel  i  dette,  som  i  andre  Ting, 
og  ønskede  dem  en  godFremgang. 

Eftermiddagsinødet  sluttet  med 
Psalmen  122  og  Bøn  af  Ældste 
Chr.  Larsen. 

Søndagen  den  30te  Decbr.  1855, 
Kl.  10. 

Aabnet  med  Ps.  78 ;  Bøn  af  Æld- 
ste J.  Svensen ;  Ps.  90. 

Præsident  J.  Van  Cett  udtalte 
sin  Glæde  over  at  see  saa  mange 
af  de  Hellige  forsamlede  den  Dag, 
som  ikke  havde  kunnet  overvære 
Conferencen  de  foregaaende  Da- 
ge; ønskede  Herrens  Aands  Vei- 
ledning  over  Forsamlingen,  at  vi 
tilsammen  kunde  nyde  I1  red,  Vel- 
signelse og  Opbyggelse.  Opfor- 
drede derpaa  de  Hellige  at  vise, 
om  de  fremdeles  ved  Bøn  og  Tro 
vilde  opholde  Kirkens  Authorite- 
ter  og  Præstedømme,  som  præsen- 
teredes i  følgende  Orden: 
Det  øverste  Præsidentskab, 

Brigham  Young,  som  Præsident 
for  Jesu  Christi  Kirke  af  Sidste- 
Dages-Hellige,  Prophet,  Seer  og 
A  åbenbar  er; 

Heber  C.  Kimball,  som  første,  og 

Jedediah  M.  Grant,  som  anden 
Raadgiver  i  Præsidentskabet. 
Apostelskabet, 

Orson  Hyde,  som  Præsident  for 
de  Tolvs  Qvorum,  og 

Parley  P.  Pratt, 

Orson  Pratt, 

Wil  for  d  Woodruff, 

John  Taylor, 

George  A.  Smith, 

Amasa  Lyman, 

Ezra  T.  Ren  son, 

Charles  C.  Rich, 

Lorenzo  Snow, 

Er  as  tus  Snoiv  og 

Franklin  D.  Richards,  som 
Medlemmer  af  de  Tolvs  Qvorum ; 

John  Smith,  som  præsiderende 
Patriark ; 

George  A.  Smith,  som  Kirkens 
Hisorieskriver  og  General-Regi- 
strator; 


Præsidentskabet  over  Europa 

Franklin  D.  Richards,  som  Præ- 
sident, 

Daniel  Spencer  og 

Cyrus  H.  Wheelock,  som  hans 
Raadgivere ; 

Skandinavien, 

John  Van  Cott,  som  Præsident. 

(Alle  foregaaende  Voteringer 
skete  eenstemmigen)- 

Præsidenten  glædede  sig  ved 
den  Enighed,  som  viste  sig  iblandt 
de  Hellige  og  at  Tiden  nærmede 
sig,  da  han  havde  Frihed  at  vende 
hjem  til  Zion;  anbefalede  sin  Ef- 
tertræder,  bevidnede  at  han  var 
en  trofast  Herrens  Tjener,  der 
vilde  blive  en  Fader  for  de  Helli- 
ge ;  foreslog  at  opholde  Ældste 

Hector  C.i/a/øfø som  Præsident, 
eenstem.  vedtaget.  Takkede  der- 
efter de  Ældste,  som  havde  arbei- 
det  under  hans  Bestyrelse  og  væ- 
ret trofaste.  Bevidnede  Ældste 
Ahmansons  Trofasthed  og  fore- 
slog ham  som  omreisende  Ældste 
i  Missionen,  eenstem.  vedtaget. 
Bevidnede  ligeledes  Ældste  C. 
Widerborgs  Trofasthed  og  Virk- 
somhed, og  foreslog  at  opholde 
ham  i  hans  Plads  paa  Contoiret; 
eenstem.  vedtaget;  derefter  blev 
Følgende  foreslaaede  og  een- 
stemmigen  voterede  for: 

Ældste  O.  N.  Liljenqvist  som 
Præsident  for  Kjøbenhavns  Conf., 
Joh.  Larsen  for  Aalborg,  Lauritz 
Larsen  for  Vensyssel,  J.  Jørgen- 
sen for  Fredericia,  J.  Svensen  for 
Lolland,  Chr.  Larsen  for  Born- 
holm, C.  C.  A.  Christensen  for  Nor- 
ge, Aake  Jonson  for  Stockholm  og 
Niels  Nielson  for  Skaane. 

Desuden  alle  Præsidenter  for 
Grenene  og  alle  omreisende 
Ældste. 

Præs.  Van  Cott  fremsatte  der- 
efter følgende  Forslag,  som  blev 
eenstemmigen  vedtagne: 

General  Conferencen  i  Saltsøstaden. 


At  Fyen  og  Langeland  adskil- 
les fra  Fredericia Conference,  der 
er  for  stor,  og  organiseres  til  en 
Conference  for  sigselvunder  Navn 
af  Fy  ens  Conference. 

At  Ældste  Peder  Nielsen  bliver 
Præsident  over  Fy  ens  Conference. 

At  Ældsterne  Moller  og  Aage 
Svensen  løses  fra  Fredericia  Con- 
ference og  arbeider  i  Fy  ens  Conf. 

At  Ældste  L.  Nielsen  arbeider 
i  Fredericia  Conference. 

At  Ældste  N.P.  Lindelev  arbei- 
der i  Stockholms  Conference. 

At  Ældste  E.  Eriksen  løses  fra 
Skaanes  Conference  og  arbeider 
i  Kjøbenhavns  Conference. 

At  Ældste  Forster  arbeider  i 
Aalborg  Conference. 

At  Ældste  Jens  Madsen  arbei- 
der i  Vensyssels  Conference. 

At  Ældste  Johan  Svensen  af- 
løses som  Præsident  over  Lol- 
lands Conference  og  tillades  at 
emigrere. 

At  Ældste  J.  Jensen  bliver  Præ- 
sident over  Lollands  Conference. 

At  Ældste  Johannes  Larsen  af- 
løses som  Præsident  over  Aalborg 
Conference  og  tillades  at  emi- 
grere. 

At  Ældste  C.  D.  Fieldsted  bli- 
ver Præsident  for  Aalborg  Confe- 
rence. 

At  Ældste  Ahmanson  har  Til- 
ladelse at  reise  hjem  med  næste 
Emigration. 


Præsidenten  yttrede  sin  Glæde 
og  Taknemmelighed  til  Herren 
for  den  Velsignelse,  som  var  ble- 
ven os  til  Deel  i  disse  Dage  og  for 
de  Forretninger,  der  var  udførte ; 
haabede  at  Conference  Præsiden- 
terne ikke  vilde  forglemme  deres 
Pligt  mod  Broder  Ahmanson,  som 
har  arbeidet  trofast  i  denne  Mis- 
sion, fra  den  Tid  dette  Værk  blev 
grundlagt;  ønskede  Herrens  Vel- 
signelse over  dem  Alle.  Overlod 
derpaa  Tiden  til  Ældste  C.  Wi- 
derborg, som  udtalte  sine  Fø- 
lelser. 

Formiddagsmøget  sluttet  med 
Psalmen  Nr.  4  og  Bøn  af  Ældste 
Ahmanson. 

Eftermiddag  Kl.  1^  Ps.Nr.  113, 
Bøn  af  Ældste  O.  N.  Liljenpvist; 
Ps.Nr.  117. 

Præsident  Van  Cott  opfordrede 
Præsident  FL.  C.  Haight  at  tale, 
hvilket  denne  gjorde  paa  Engelsk; 
oversat  af  Ældste  C.  Widerborg; 
derefter  Ældsterne  Liljenqvist  og 
Ahmanson.  Herrens  Aand  var  ri- 
geligen  udgydt  over  Prædikan- 
terne, og  Forsamlingen  nød  stor 
Opbyggelse.  Præsident  J.  Van 
Cott  talte  til  Afsked,  Belærelse  og 
Formaning  og  bød  Alle  et  hjerte- 
ligt Levvel; 

Conferencen  sluttet  med  Psal- 
men Nr.  160  og  Bøn  af  Ældste  C. 
Widerborg. 

